จับตา EA ออเดอร์ทะลัก! รับรัฐฯ กระตุ้นใช้รถ EV เป้าผลิตปีหน้า 3 หมื่นคัน
จับตา EA ออเดอร์ทะลัก! รับรัฐฯ กระตุ้นใช้รถ EV เป้าผลิตปีหน้า 3 หมื่นคัน
จับตา EA ออเดอร์ทะลัก! รับรัฐฯ กระตุ้นใช้รถ EV เป้าผลิตปีหน้า 3 หมื่นคัน
24 มี.ค. 2564

สืบเนื่องจากกรณีที่ รมว.พลังงาน เผยผลประชุมคณะกรรมการยานยนต์ไฟฟ้าแห่งชาติว่า ที่ประชุมเห็นชอบการส่งเสริมการผลิตและการใช้ยานยนต์ไฟฟ้า โดยทุกหน่วยงานต้องจัดเตรียมอิโคซิสเต็มให้มีความพร้อม รวมไปถึงแนวทางการกระตุ้นการใช้ให้มากขึ้น
ทั้งนี้ ที่ประชุมได้มีการตั้งคณะอนุกรรมการขึ้นมา 4 ชุด เพื่อพิจารณารายละเอียด ทั้งเรื่องการจัดเตรียมความพร้อมทั้งโครงสร้างพื้นฐาน และสิทธิประโยชน์ทางภาษี ก่อนนำมาเสนอที่ประชุมอีกครั้งในวันที่ 13 พ.ค.64 ต่อไป
โดยที่ประชุมเห็นชอบแต่งตั้งคณะอนุกรรมการ 4 คณะ ได้แก่
1.คณะอนุกรรมการส่งเสริมอุตสาหกรรมการผลิตยานยนต์ไฟฟ้าและชิ้นส่วน มีปลัดกระทรวงอุตสาหกรรม เป็นประธาน
2.คณะอนุกรรมการพัฒนาระบบโครงสร้างพื้นฐานและแบตเตอรี่เพื่อรองรับยานยนต์ไฟฟ้า มีปลัดกระทรวงพลังงาน เป็นประธาน
3.คณะอนุกรรมการประเมินผลกระทบด้านน้ำมันเชื้อเพลิงและก๊าซเรือนกระจกจากการส่งเสริมยานยนต์ไฟฟ้า มีปลัดกระทรวงพลังงาน เป็นประธาน
4.คณะอนุกรรมการส่งเสริมการใช้ยานยนต์ไฟฟ้า มีปลัดกระทรวงการคลังหรือผู้แทน เป็นประธาน
ทั้งนี้ ที่ประชุมได้เร่งรัดให้ประเทศไทยเป็นฐานการผลิตรถยนต์ไฟฟ้า 100% ในปี 2578 หรืออีก 14 ข้างหน้า ซึ่งเร็วกว่าเป้าหมายเดิมในปี 2583 หรือเร็วขึ้นกว่าเดิม 5 ปี ขณะที่ในปี 2573 จะต้องผลิตรถไฟฟ้าให้ถึง 50% ของปริมาณการผลิตรถทุกชนิด
ขณะที่แหล่งข่าวรายงานว่า ภายในปี 2565 จะมีเป้าหมายการผลิตรถยนต์/รถปิกอัพไฟฟ้าจำนวน 30,000 คัน รวมยอดสะสมเป็น 50,000 คัน อีกทั้งในปี 2568 จะมียอดผลิต 225,000 คัน ยอดสะสม 400,000 คัน และปี 2573 ยอดผลิต 725,000 คัน ปี 2578 ผลิตจำนวน 1,350,000 คัน ซึ่งประเด็นดังกล่าวจะส่งผลดีต่อบริษัท บริษัท พลังงานบริสุทธิ์ จำกัด (มหาชน) หรือ EA ซึ่งเป็นผู้ผลิตและจำหน่ายรถยนต์ไฟฟ้า รวมถึงแบตเตอรี่ และธุรกิจบริการสถานีอัดประจุไฟฟ้า (สำหรับยานยนต์ไฟฟ้า)